## Uredba o Savjetu za suradnju s Međunarodnim sudom pravde i međunarodnim kaznenim sudovima i Uredu za suradnju s Međunarodnim sudom pravde i međunarodnim kaznenim sudovima

### NN 10/2001 (6.2.2001.), Uredba o Savjetu za suradnju s Međunarodnim sudom pravde i međunarodnim kaznenim sudovima i Uredu za suradnju s Međunarodnim sudom pravde i međunarodnim kaznenim sudovima

# VLADA REPUBLIKE HRVATSKE

if !supportEmptyParas endif

194

Na teme­lju članka 2. stavka 2. Ustavnog zakona o surad­nji Republike
Hrvatske s Međunarodnim kaznenim sudom (»Narodne novine«, broj 32/96), članka
26. stavka 1. Zakona o Vladi Republike Hrvatske (»Narodne novine«, br. 101/98 i
15/2000) i članka 60. stavaka 1. i 2. Zakona o sustavu državne uprave (»Narodne
novine«, br. 79/93, 48/99 i 15/2000), Vlada Republike Hrvatske je na sjednici,
održanoj 1. ve­ljače 2001. godine, donijela

## UREDBU

### O SAVJETU ZA SURADNJU S MEĐUNARODNIM SUDOM PRAVDE I MEĐUNARODNIM KAZNENIM SUDOVIMA I UREDU ZA SURADNJU S MEĐUNARODNIM SUDOM PRAVDE I MEĐUNARODNIM KAZNENIM SUDOVIMA

Članak 1.

Ovom Uredbom utvrđuje se
unutar­nje ustrojstvo Ureda za surad­nju s Međunarodnim sudom pravde i
međunarodnim kaznenim sudovima (u da­lj­njem tekstu: Ured), naziv, djelokrug,
te način uprav­lja­nja unutar­njim ustrojstvenim jedinicama, okvirni broj
potrebnih državnih službenika i namještenika, te financira­nje Ureda.

Ured se osniva kao stručna
služba Vlade Republike Hrvatske, koja za Vladu Republike Hrvatske obav­lja
stručne i upravne poslove u vezi poslova surad­nje Vlade Republike Hrvatske s
Među­narodnim sudom pravde i međunarodnim kaznenim sudovima.

Članak 2.

Ured neposredno obav­lja
poslove iz članka 1. stavka 2. ove Uredbe, prati, usklađuje i usmjerava poslove
državnih tijela nadležnih za surad­nju sa sudovima te drugih pravnih osoba čiji
je rad od važnosti za surad­nju s Međunarodnim sudom pravde i među­narodnim
kaznenim sudovima.

Članak 3.

Pri obav­lja­nju svojih
poslova Ured surađuje s nadležnim državnim tijelima, jedinicama lokalne uprave
i samouprave te drugim pravnim osobama čiji je rad od interesa za surad­nju s
Međunarodnim sudom pravde i međunarodnim kaznenim sudovima.

Članak 4.

Zadaće i poslovi Ureda obav­ljaju
se u ustrojstvenim jedinicama – Odjelima.

Ured se sastoji od dva Odjela:

1. Odjel za surad­nju s
Međunarodnim sudom pravde, koji obav­lja stručne, upravne i uredske poslove, u
vezi poslova surad­nje Vlade Republike Hrvatske s Međunarodnim sudom pravde.

2. Odjel za surad­nju s
međunarodnim kaznenim sudovima, koji obav­lja stručne, upravne i uredske
poslove, u vezi poslova surad­nje Vlade Republike Hrvatske s međunarodnim
kaznenim sudovima.

Članak 5.

Radom Ureda uprav­lja
predstojnik Ureda koji je za svoj rad i rad Ureda odgovoran Vladi Republike
Hrvatske.

Predstojnik ima, u odnosu na
Ured i ­nje­gove djelatnike, prava i ovlasti čelnika tijela državne uprave.

Predstojnik ima zamjenika
koji ga zamje­njuje u slučaju ­nje­­gova izbiva­nja ili spriječenosti, te obav­lja
druge poslove koje mu povjeri predstojnik Ureda. Zamjenik je za svoj rad
odgovoran predstojniku Ureda i Vladi Republike Hrvatske.

Radom Odjela za surad­nju s
Međunarodnim sudom pravde i Odj­ela za surad­nju s međunarodnim kaznenim
sudovima uprav­ljaju načelnici odjela. Načelnici odjela su za svoj rad
odgovorni predstojniku Ureda.

Predstojnika Ureda imenuje i
razrješava Vlada Republike Hrvatske.

Zamjenika predstojnika
imenuje i razrješava Vlada Republike Hrvatske na prijedlog predstojnika Ureda.

Načelnike odjela za surad­nju
s Međunarodnim sudom pravde i Odjela za surad­nju s međunarodnim kaznenim
sudovima imenuje i razrješava predstojnik Ureda.

Članak 6.

Sredstva za rad Ureda
osiguravaju se u Državnom proračunu.

Ured djeluje pri Vladi
Republike Hrvatske koja, putem svojih stručnih službi, obav­lja poslove
materijalno-financijskog poslova­nja Ureda.

Članak 7.

Radi dava­nja miš­lje­nja i
prijedloga Vladi Republike Hrvatske o pita­njima u vezi poslova surad­nje s
Međunarodnim sudom pravde i međunarodnim kaznenim sudovima, te dava­nje
smjernica za rad Ureda, osniva se Savjet za surad­nju s Međunarodnim sudom
pravde i međunarodnim kaznenim sudovima (u da­lj­njem tekstu: Savjet). Savjet
može donositi i odluke o pita­njima surad­nje s Me­đunarodnim sudom pravde i
međunarodnim kaznenim sudovima za koje ga ovlasti Vlada Republike Hrvatske.

Savjet radi u užem i
proširenom sastavu. U proširenom sastavu Savjet priprema odluke i miš­lje­nja
te zauzima stajališta oko pravnih pita­nja. Odluke, miš­lje­nja i prijedloge
Vladi, te smjernice za rad Ureda, Savjet donosi u užem sastavu.

Sjednice Savjeta saziva i
vodi potpredsjednik, zamjenik pred­sjednika Vlade, koji je ujedno i predsjednik
Savjeta, ili član Savjeta koje­g on ovlasti. Savjet se sastaje prema potrebi, a
najma­nje jednom u tri mjeseca.

Savjet u užem sastavu čine
potpredsjednik, zamjenik pred­sjed­nika Vlade, ministar va­njskih poslova,
ministar obrane, ministar unutar­njih poslova, ministar pravosuđa, uprave i
lokalne samouprave i ministar hrvatskih branite­lja iz Domovinskog rata.

Savjet u širem sastavu čine,
pored članova uže­g Savjeta, i ista­knuti pravni struč­njaci, te druge osobe
koje imenuje Vlada Republike Hrvatske. Članovi Savjeta koji nisu državni dužnosnici
dobivaju za svoj rad naknadu u visini koju odredi Vlada Republike  Hrvatske.

Savjet može odlučiti da ­nje­govim
sjednicama prisustvuju i druge osobe.

Članak 8.

Okvirni broj potrebnih državnih
službenika i namještenika za obav­lja­nje poslova iz djelokruga Ureda utvrđuje
se u tablici koja je sastavni dio ove Uredbe i ne objav­ljuje se u »Narodnim no­vinama«.

Članak 9.

Broj potrebnih državnih službenika i namještenika s naznakom ­njihovih
osnovnih poslova i zadaća te stručnih uvjeta potrebnih za ­njihovo obav­lja­nje,
­njihove ovlasti i odgovornosti, kao i druga pita­nja od značaja za rad tijela
državne uprave koja nisu uređena ovom Uredbom utvrđuju se Pravilnikom o unutar­njem
redu Ureda (u da­lj­njem tekstu: Pravilnik), koje­g donosi predstojnik Ureda.

Pravilnik iz stavka 1. ovoga članka predstojnik Ureda obvezan je
donijeti u roku od 60 dana od dana stupa­nja na snagu ove Uredbe.

Pravilnik iz stavka 1. ovog članka stupa na snagu nakon što Vla­da
Republike Hrvatske dade na ­nje­ga suglasnost.

Članak 10.

Državni službenici i namještenici koji trenutno rade u Uredu, nastav­ljaju
obav­ljati dosadaš­nje poslove i zadatke do imenova­nja na položaj, postav­lja­nja
u zva­nje, odnosno rasporeda na radno mjesto, teme­ljem Pravilnika iz članka 9.
stavka 1. ove Uredbe.

Predstojnik Ureda donijet će
rješe­nja o postav­lja­nju u zva­nja ili imenova­nju na položaje službenika,
odnosno sklopiti ugovore o radu s namještenicima, u roku od 30 dana od donoše­nja
Pravilnika.

Članak 11.

Stupa­njem na snagu ove
Uredbe prestaje važiti Uredba o Ure­du za surad­nju s Međunarodnim sudom pravde
i Međunarod­nim kaznenim sudom (»Narodne novine«, br. 61/96, 131/97, 80/99,
29/2000 i 49/2000).

Članak 12.

Ova Uredba stupa na snagu
danom objave u »Narodnim novinama«.

Klasa: 022-03/00-01/03
Urbroj: 5030109-01-1
Zagreb, 1. ve­ljače 2001.

Potpredsjednik,
zamjenik predsjednika
**dr. sc. Goran Granić,** v. r.

if !supportEmptyParas endif

Uredba, NN 10/2001-194